text: Увечары 11 студзеня ў аб’ектывы сістэмы відэаназірання на літоўскім напрамку трапіў невядомы аб’ект, які рухаўся па чыгуначным палатне ў бок Беларусі.
  Памежны нарад па аператыўна перададзенай інфармацыі ў 200-х метрах ад беларуска-літоўскай мяжы спыніў імправізаваны металічны вазок. Беспілотнік, які быў зроблены саматужным спосабам, вонкава падобны да дрызіны ў мініяцюры, прыводзіў у рух электрарухавік ад двух акумулятараў.
  Такі „транспарт” павінен быў адыграць важную ролю ў справе кантрабандыстаў. Як мяркуецца, менавіта яны паспрабавалі выкарыстоўваць вазок для „выведкі” мясцовасці. Аднак новы метад перакіду кантрабанды праваліўся
  Праводзяцца аператыўныя мерапрыемствы па высвятленні асоб, якія маюць дачыненне да супрацьпраўнай дзейнасці на мяжы.
  У чацвер, 15 кастрычніка, Цэнтрвыбаркам Беларусі абнавіў папярэднія дадзеныя аб выніках прэзідэнцкіх выбараў.
  Паводле інфармацыі, размешчанай на сайце ЦВК, яўка выбаршчыкаў па краіне склала 87,22% (раней называлася лічба 86,75%). Аляксандру Лукашэнку аддадзена 83,47% галасоў (замест 83,49%), Сяргею Гайдукевічу – 3,3% (замест 3,32%), Таццяне Караткевіч – 4,44% (замест 4,42%), Мікалай Улаховіч – 1 , 67% (вынік не змяніўся).
  Канчатковыя вынікі выбарчай кампаніі Цэнтрвыбаркам падвядзе на сваім пасяджэнні 16 кастрычніка, тады ж будзе разгледжана скарга Таццяны Караткевіч на вынікі выбараў па ўсёй Беларусі, піша БелаПАН.